1. sz. melléklet

**I. A HITOKTATÓI ÉLETPÁLYAMODELL HÉM SZAKFELÜGYELETI ELJÁRÁSÁNAK IRÁNYELVEI**

*Bevezetés*

Az országos iroda a főállású hitoktatók számára HÉM szakfelügyeleti eljárást (továbbiakban: eljárás) szervez, melynek elemeit a 3/2018. (VI. 28.) országos szabályrendelet az evangélikus hitoktatás tartalmi, munkaügyi, jogi, valamint pénzügyi kereteiről (továbbiakban szabályrendelet), 1. számú melléklete tartalmazza.

Az eljárást úgy kell megszervezni, hogy az első eljárás a bevezetéskor a már főállású státuszban dolgozók esetében lehetőség szerint a belépésükhöz képest 3 éven belül, az újonnan belépők esetében három éven belül, ezt követően pedig legkésőbb 5 évente minden főállású hitoktató esetében megtörténjen. Az eljárás során a HÉM mentor szakértői javaslatokkal él, melynek elsődleges célja a hitoktató munkájának megerősítése és fejlesztése.

Az eljárás a hitoktató/hittanár/katekéta (továbbiakban együtt: hitoktató) munkájának legfontosabb területeire vonatkozik: a pedagógiai folyamat tervezése, a tanítási folyamatban alkalmazott módszerek, a tanulók személyiségének fejlesztése, képességeik kibontakozásának segítése.

Az eljárás rendszerének kiépítése és működtetése a Magyarországi Evangélikus Egyház (továbbiakban: MEE) országos irodájának feladata.

Az Evangélikus Hittudományi Egyetem (továbbiakban: EHE) javaslatot tesz az eljárásban résztvevő szakmai közreműködők tagjaira, valamint kialakítja a szükséges dokumentációs rendet.

A Hittan Életpályamodell Munkacsoport a hitoktatáshoz kapcsolódó stratégiai döntéseket szakmailag előkészíti.

Jelen eljárásrend a hitoktatói életpályamodell keretein belül foglalkoztatott hitoktatók tevékenységére terjed ki, a hitoktatók munkájának fejlesztő célú támogatására, szakmai segítésére személyes kapcsolattartáson, óralátogatáson, konzultációkon keresztül.

*1. A HÉM szakfelügyeleti rendszer felépítése*

* 1. Szabályozás

1. Szolg.tv.
2. 3/2018. (VI. 28.) országos szabályrendelet az evangélikus hitoktatás tartalmi, munkaügyi, jogi, valamint pénzügyi kereteiről (továbbiakban szabályrendelet)
   1. Fogalmak:
      1. HÉM szakfelügyeleti eljárás: Minden pályakezdő főállású hitoktató az első 3 évben, majd legkésőbb 5 évente egy értékelő eljárásban vesz részt, mely elsősorban a hitoktató adott szolgálati helyén végzett hittanári feladataira koncentrál.
      2. Pályakezdő hitoktató: Az eljárás bevezetésekor minden főállású hitoktató, - aki az MEE -vel munka- illetve szolgálati jogviszonyban áll, az előírt végzettségét megszerezte - amíg az eljáráson át nem esik, illetve új belépők esetén a Szolg.tv. által előírt képesítés megszerzését követően a főállású hitoktatói szolgálat első 3 éve.
      3. Könnyített eljárás: az 55. életévüket betöltött és annál idősebb hitoktatók számára választható, módosított eljárásrend a portfólió tekintetében.
      4. HÉM mentor szakértői feladatokkal (továbbiakban mentor): Az az EHE-n gyakorlatvezető mentorpedagógus végzettséget szerzett legalább 3 éve főállású hitoktató, -aki szakértői feladatkörben - a hitoktatói munka értékelésén, minősítésén keresztül segít meghatározni és kijelölni azokat a jövőben elérendő szakmai célokat, melyek a hitoktató munkájának legfontosabb területeit érintik.
      5. Szupervízió: Egy támogató, erre felkészített szakemberrel folytatott együtt gondolkodás során megvalósuló irányított, aktív tanulási folyamat, amelynek fókuszában a résztvevő által hozott probléma, a hitoktató szakmai személyisége, annak fejlesztése áll.
   2. Célok

Az eljárás célja az erősségek és az esetleges hiányosságok feltárása, utóbbi esetén a szakmai megerősítés, valamint a további fejlődés elősegítése. Az eljárás rámutat a hitoktató szakmai alkalmasságának erős pontjaira, munkájának hatékonyságára, és megmutatja fejlesztendő területeit. Ehhez kapcsolódóan:

1. A hitoktatói munka minőségének szinten tartása, fejlesztése.
2. Szakmai identitás támogatása, erősítése.
3. Reflektív attitűd kialakulásának támogatása.
4. A hitoktatók motiválása saját teljesítményük javítására.
5. Segíti, hogy a hitoktatók értékes és megbecsült munkatársaivá váljanak az egyházközségnek.

Hosszútávú cél:

1. Szakmai fejlődés támogatása, biztosítva az evangélikus hit- és erkölcstanórát, és a hittanórát választó gyermekek igényes, egységesen magas színvonalú hitoktatását.
2. Mintaadás, iránymutatás az evangélikus keresztény értékrend követésében és szakmai kérdésekben (a pedagógiai és hitoktatói értékek bemutatása, jó gyakorlatok népszerűsítése).
   1. Alapelvek

Modell: A HÉM szakfelügyelet egy nyilvános szempontokra épülő értékelési modell, melynek leírása tartalmazza:

1. az eljárás és értékelés folyamatának leírását, módszertanát, az alkalmazott eszközrendszert,
2. leírja a HÉM mentor szakértői feladatait és az eljárásba bevont hitoktatók, felügyelő lelkészek feladatait.

A HÉM szakfelügyeleti rendszer az alábbi területeken használja a modellt:

1. óvodai hitoktatás,
2. általános iskola alsó tagozat,
3. általános iskola felső tagozat,
4. középiskola,

A modell kidolgozásánál alapvető szempont a hitoktatói szaktudományoknak történő megfelelés, a MEE hitoktatásra vonatkozó szabályozásainak figyelembevétele, továbbá a hit-és erkölcstan, illetve hittanóra sajátosságaira tekintettel a keresztény, evangélikus oktatási-nevelési alapokra történő építés.

*2. A HÉM szakfelügyeleti rendszer működésének feltételei*

* 1. Tárgyi feltételek:

Az igényfelméréshez, a kapcsolattartáshoz, a tevékenység dokumentálásához és a feldolgozáshoz korszerű informatikai háttérre van szükség mind a működtetésért felelős MEE részéről, mind a HÉM mentorok, mind a hitoktatók részéről.

* 1. Pénzügyi feltételek:

A MEE biztosítja a mentori és szakértői feladatok külön díjazását a 2. számú melléklet 4) pontja szerint, a HÉM mentorokkal kötött szerződés keretében.

A MEE országos iroda által szervezett szakértői feladatokban résztvevő mentor megfelelő bizonylatokkal igazolt, jogos költségeinek (utazási költségek) megtérítésére igényt tarthat, amelynek mértéke alkalmanként a NAV szerint kerül meghatározásra. A HÉM mentor az MEE országos iroda Hittan Életpályamodell Koordinátorának (továbbiakban: HÉM koordinátor) nyújthatja be utazással kapcsolatos jogos költségigényeit.

* 1. Egyéb feltételek

Az eljárás napján – amennyiben az nem az erre kijelölt heti 1 nap- a mentort a látogatásra kijelölt tanóráján/foglalkozásán felül a munkavégzés alól mentesíteni kell. A helyettesítést a felügyelő lelkész felügyeli.

*3. A HÉM szakfelügyeleti rendszer szereplői*

3.1. A Magyarországi Evangélikus Egyház Gyülekezeti és Missziói Osztályának szerepe a szakfelügyeleti modell működtetésében:

A Magyarországi Evangélikus Egyház Gyülekezeti és Missziói Osztálya felelős a HÉM szakfelügyeleti eljárás megszervezéséért és működtetéséért a főállású hitoktatók körében.

Vezeti a HÉM mentorok, valamint az egyház által foglalkoztatott és képesítést szerzett gyakorlatvezető mentortanárok egyházi névjegyzékét. A névjegyzék folyamatosan bővíthető az egyház által foglalkoztatott és képesítést szerzett gyakorlatvezető mentorokkal. A névjegyzék adatainak felhasználását a névjegyzéken szereplő hitoktatók nyilatkozata teszi lehetővé.

A HÉM szakfelügyeleti rendszer működtetéséért a HÉM koordinátor a felelős, akinek feladata:

1. A HÉM mentorok és az eljárásba bevont hitoktatók, felügyelő lelkészek, valamint a feladatok és határidők kijelölése.
2. Az érintettek tájékoztatása az eljárás menetéről és dokumentumairól (HÉM mentor, hitoktató, felügyelő lelkész)
3. A HÉM mentorok adminisztratív felkészítése
4. A lezárt HÉM szakértői eljárások dokumentumainak rendszerbe történő feltöltésének ellenőrzése
5. A HÉM koordinátor szükség esetén külső konzulenseket hívhat be a szakértői folyamatba.

3.2. Az EHE a mentorok képzésével, szakmai szempontokkal és szakmai anyagokkal segíti a mentorálási folyamatot.

3.3 HÉM mentorok szakértői tevékenysége

1. Tevékenységét kizárólag szerződéssel folytathatja, melyet a MEE országos irodájával köt meg. A szerződés megkötésének feltétele a MEE nyilvántartásba vétele. A nyilvántartásba vételhez szükséges követelmény a HÉM szakértői, illetve mentortanári feladatokra felkészítő, az EHE által indított gyakorlatvezető mentorpedagógus szakirányú továbbképzés elvégzése, illetve minimum 3 év szakmai gyakorlat megléte, mint főállású hitoktató.
2. Részt vesz a szakértői tevékenységéhez kapcsolódó rendszeres, évente legalább egy szakmai alkalmon (továbbképzésen, esetmegbeszélésen, szupervízión).
3. Feladatát mentortanár besorolásban, heti egy erre fordítható nap biztosítása és órakedvezmény mellett (maximum 18 óra hitoktatás), határozott idejű szerződéssel végzi.
4. Adott egyházközség területén nem végezhet szakértői feladatokat az a HÉM mentor, akitől nem várható el az eljárás tárgyilagos megítélése, így különösen az, aki:
   * az érintett egyházközség lelkészének vagy az egyházközségben dolgozó hitoktatónak hozzátartozója;
   * az érintett egyházközség tisztségviselője, vagy azzal foglalkoztatási jogviszonyban áll.
   * felkérés esetén írásban nem nyilatkozik arról, hogy vele szemben a fenti kizáró ok/okok nem áll/állnak fenn.
5. Tevékenységéről nyilvántartást kell vezetni, és azt 5 évig megőrizni.

*4. Az eljárás menete*

4.1. Tervezés

A HÉM koordinátor minden év augusztus 1-ig összeállítja a következő tanévre vonatkozó szakfelügyeleti tervet.

A következő tanévben eljárásba vont résztvevők - és a HÉM mentorok személyéről és az eljárásba vonásról augusztus 15-ig értesítést kapnak az informatikai támogató rendszeren keresztül

Fentiek alól kivételt képez a bevezetés éve, amikor is az eljárásba bevont hitoktatók kijelölése szeptemberben történik, kiértesítésük pedig október hónap folyamamán. Az óralátogatások kezdete az érintett tanév II. féléve.

A HÉM szakfelügyeleti terv elkészítésénél a HÉM koordinátor figyelembe veszi az eljárásrendben meghatározott összeférhetetlenségi tényezőket, a helyszínek optimalizálási lehetőségét és a mentorok kapacitását.

4.2. Szervezés

A hitoktatás sajátosságait figyelembe véve, a HÉM mentorok kijelölése – az eljárások működtetésének zavartalansága érdekében – a regionális szempontok figyelembevételével történik meg. A kijelölt HÉM mentor– indokolt esetben – visszamondhatja a szakértői feladatot, de ez esetben későbbi időpontban pótolnia kell. A visszamondás elfogadásáról HÉM koordinátor dönt és további feladata a meghiúsult látogatások tovább szervezése. Indokolt esetben a hitoktató kérheti az eljárás elhalasztását, melynek elfogadása és a későbbi látogatás megszervezése szintén a HÉM koordinátor feladata.

4.3. Előkészítés

A kijelölt HÉM mentorok május folyamán felveszik a kapcsolatot az eljárásba bevont hitoktatókkal és egyeztetik velük az elvégzendő feladatokat és egy körülbelüli időpontot a látogatásra, valamint a portfólióval kapcsolatos munka elkezdésére. Legkésőbb 1 hónappal a látogatás előtt egyeztetik a részleteket, időpontokat, az ellenőrzés tartalmát és a kijelölt óralátogatásokat, valamint írásban tájékoztatja az oktatási intézmény igazgatóját az eljárásról és engedélyt kér annak lebonyolítására,

A HÉM mentoroknak előre le kell tölteniük az eljáráshoz szükséges adatlapokat, nyomtatványokat a HÉM szakfelügyeleti/mentori informatikai támogató rendszerből.

4.4 Feladatok és alkalmazott módszerek, eszközök az eljárás során:

4.4.1 A HÉM mentor szakértői feladatai:

Előzetes felkészülés: dokumentumelemzés, mely magában foglalja az előző HÉM szakfelügyeleti/mentori eljárás (ha volt) dokumentumait is: önértékelés, fejlesztési terv, illetve a hitoktató által elkészített portfólió a saját szakmai, 1- 3 éves tevékenységéről ( szakmai életút, óraterv és annak megvalósítása,